

**ΠΡΟΓΡΑΜΜΑ ΕΚΔΡΟΜΗΣ 01-03/03/2025**

**1η Μέρα Σάββατο 01 Μαρτίου 2025:**

Αναχώρηση από Κόρινθο με προορισμό την ‘Νύφη του Βορρά’ την Θεσσαλονίκη κάνοντας τις απαραίτητες ενδιάμεσες στάσεις για ξεκούραση. Η Θεσσαλονίκη, δεύτερη μεγαλύτερη πόλη της Ελλάδας, αποτελεί έναν προορισμό που συνδυάζει ιστορία, πολιτισμό και μοντέρνο τρόπο ζωής. Με πλούσια κληρονομιά από την αρχαιότητα, τη ρωμαϊκή και βυζαντινή εποχή, η πόλη φιλοξενεί αριστουργήματα όπως ο Λευκός Πύργος, ο Ναός του Αγίου Δημητρίου και το Μουσείο Βυζαντινού Πολιτισμού. Η γαστρονομία της, με εμβληματικά πιάτα όπως η μπουγάτσα, την καθιστά γαστρονομικό παράδεισο για τους επισκέπτες. Η νυχτερινή ζωή είναι γεμάτη ενέργεια, με πολυάριθμα μπαρ και κλαμπ, ενώ οι παραλιακές περιοχές προσφέρουν ιδανικούς χώρους για χαλάρωση. Η πόλη σφύζει από ζωή όλες τις ώρες της ημέρας, ενώ ιδιαίτερα το βράδυ αποκτά ένα άλλο χρώμα.

Το απόγευμα άφιξη στην συμπρωτεύουσα. Τακτοποίηση στο ξενοδοχείο. Ελεύθερος χρόνος. Διανυκτέρευση.

**2η Μέρα Κυριακή 02 Μαρτίου 2025:**

Μετά το πρωινό παίρνουμε την Εγνατία Οδό με προορισμό την πόλης της Ξάνθης. Ξέφρενοι ρυθμοί, χαρούμενες φιγούρες καρναβαλιστών, φαντασμαγορικά άρματα, σερπαντίνες και κομφετί θα μας βάλουν στο κλίμα των Αποκριών. Θα έχουμε αρκετό χρόνο για να απολαύσουμε το ξακουστό Ξανθιώτικο Καρναβάλι, το μεγαλύτερο Καρναβάλι της Βόρειας Ελλάδας και το δεύτερο μεγαλύτερο σε όλη την Ελλάδα όπου φέτος γιορτάζει τα 60 του χρόνια. Η φήμη του Ξανθιώτικου Καρναβαλιού έχει περάσει τα τελευταία χρόνια τα σύνορα της Ελλάδας και έχει γίνει ιδιαίτερα γνωστό και αγαπητό στις γειτονικές χώρες των Βαλκανίων. Επισκέπτες από την Βουλγαρία, την Τουρκία και τη Ρουμανία, έρχονται κάθε χρόνο για να δουν από κοντά το Καρναβάλι ενώ πολλοί είναι αυτοί που συμμετέχουν στην παρέλαση. Θα ξεφαντώσουμε λοιπόν και εμείς μαζί τους και αφού ευχαριστηθούμε αργά το απόγευμα θα επιστρέψουμε στην όμορφη Θεσσαλονίκη. Ελεύθερος χρόνος. Διανυκτέρευση.

**3η Μέρα Δευτέρα 03 Μαρτίου 2025:**

Μετά το πρωινό αναχώρηση με τις βαλίτσες μας με προορισμό τον Βόλο. Τα τσιπουραδικα κατά μήκος του λιμανιού μοιάζουν το ιδανικότερο μέρος για να περάσουμε την Σαρακοστή. Ελεύθερος χρόνος για να απολαύσουμε τα θαλασσινά και φυσικά το τσίπουρο.

Νωρίς το απόγευμα θα αναχωρήσουμε για την βάση μας κάνοντας τις απαραίτητες ενδιάμεσες στάσεις. Άφιξη στην Κόρινθο έχοντας μαζέψει τις καλύτερες εντυπώσεις και εικόνες από το τριήμερο μας.

**ΠΕΡΙΛΑΜΒΑΝΟΝΤΑΙ:**

* Μεταφορά με πούλμαν καθ’ όλη τη διάρκεια της εκδρομής σύμφωνα με το πρόγραμμα
* Δύο διανυκτερεύσεις στο ξενοδοχείο Domotel Olympia Hotel 3\*
* Δύο πρωινά σε πλούσιο μπουφέ
* Αρχηγός γραφείου
* ΦΠΑ

**ΔΕΝ ΠΕΡΙΛΑΜΒΑΝΟΝΤΑΙ:**

* Φόρος διαμονής στο ξενοδοχείο (5€ ανά δωμάτιο, ανά διανυκτέρευση), ο οποίος πληρώνεται απευθείας στο ξενοδοχείο
* Εισόδους σε μουσεία, αξιοθέατα, αρχαιολογικούς χώρους κ.ά.

ΟΙ ΚΡΑΤΗΣΕΙΣ ΕΙΝΑΙ ΕΓΚΥΡΕΣ ΜΟΝΟ ΚΑΤΟΠΙΝ ΠΡΟΚΑΤΑΒΟΛΗΣ!

Το πρόγραμμα μπορεί να τροποποιηθεί από το γραφείο για την καλύτερη έκβασή του!